Guillelmus, divina miseracione Senon. archiepiscopus, omnibus presentes litteras inspecturis, in Domino salutem. Dilectis in Christo filiis capitulo ecclesie Sancti-Juliani-de-Saltu nobis significantibus se infra fines parrochie ejusdem ecclesie, cujus jus patronatus ad ipsos pertinere dignoscitur, quondam ecclesiam ad augmentum divini cultus in quodam prato sito juxta ulmum de Vellano construi concessisse, et obtentu fidelium infra eosdem, ac de Lomonte, de Vellano, de Craeriis, de Valle de Veteriis, de Taupins et de Monte-Ferromi, et fines degentium, qui a dicta ecclesia Sancti-Juliani adeo sunt remoti quod raro dictam ecclesiam adire valeant commode, prout decet, certis finibus ad opus parrochie dicte ecclesie fundande in dicta parrochia Sancti-Juliani a dicto capitulo assignatis et concessis, retento, tamen, eidem capitulo jure patronatus in eadem ecclesia construenda, ac minutis decimis et aliis redditibus quas et quos in predictis locis habebat et percipere consueverat idem capitulum... jus parrochiale salvis et retentis; ita tamen quod presbiter qui... eadem ecclesia construenda fuerit institutus quadraginta solidos tur. ..... valoris juris parrochialis persolvebit curato dicte ecclesie Sancti-Juliani in predictis locis antea obtinebat eidem, etc. Datum et actum, apud Naailliacum, anno Domini Mº CCº sexagesimo-quinto, die martis post dominicam qua cantatur jubilate, mense aprili.